(Ударац чекићем)
(Смех)
(Пиштање микроталасне) (Смех)
Вероватно се сви слажете са мном
да је ово један врло леп пут.
Направљен је од асфалта,
а асфалт је један веома леп материјал за вожњу
али не увек, нарочито не у данима као што је овај,
када има доста кише.
Тада вода пршти по асфалту.
А нарочито када се возите бициклом
и прођете поред ових аутомобила, онда није баш лепо.
Такође, асфалт може да ствара много буке.
То је бучан материјал
и кад бисмо правили путеве као у Холандији,
веома близу градова, онда бисмо хтели да ти путеви буду тихи.
Имамо решења за то.
Решење за то лежи у изградњи путева
од порозног асфалта.
Порозни асфалт, материјал који сада користимо
у прављењу већине аутопутева у Холандији,
има поре и вода може да пролази кроз њих,
као на овој слици,
па ће сва кишница да отече са стране
и имате пут којим је лако возити се,
па више нема прскања воде.
Исто тако, бука ће да се изгуби у овим порама.
Зато што је врло шупаљ, сва бука ће да нестане,
па је то један врло тих пут.
Он такође има и своје мане, наравно,
а мана овог пута је у томе што може да дође до круњења.
Шта је круњење?
Видите да на овом путу камење на површини отпада.
Прво узмете један камен, затим још неколико
и још, још, још и још,
а онда они - па, нећу то да урадим. (Смех)
Али они могу да оштете ваш ветробран,
што вас не чини срећним.
Коначно, ово круњење може да изазове све више штете.
Као на овој слици,
Некада можете да направите рупе од тога.
Ха. Спреман је.
Рупе, наравно, могу да постану проблем
али ми имамо решење.
Овде можете да видите како долази до оштећења на овом материјалу.
У питању је порозни асфалт, као што сам рекао, па имате само
малу количину везива између камења.
Због времена, због ултраљубичастог светла, због оксидације
ово везиво, битумен,
лепак између агрегата, ће се стањити,
а ако се стањи, долази до микро-пукотина
и одвајања од агрегата у слојевима.
Затим, када се возите таквим путем, уклањате агрегате -
што смо управо видели овде.
Како бисмо решили овај проблем, изумели смо самообновљиве материјале.
Ако можемо да учинимо да се овај материјал сам обнавља,
онда вероватно имамо решење.
Оно што можемо да урадимо јесте да употребимо челичну вуну за чишћење тигања,
као што видите на слици,
а челичну вуну можемо да исечемо на врло мале комаде,
а ове врло мале комаде можемо да помешамо са битуменом.
Тако добијете асфалт
са комадићима челичне вуне у себи.
Затим вам треба машина, као ова коју видимо овде,
коју можете да користите за кување - индукциона машина.
Индукција може да загрева, нарочито челик; то јој добро иде.
Оно што затим можете да урадите је да загрејете челик,
истопите битумен,
битумен ће отећи у ове микро-пукотине,
а камење на површини је опет причвршћено.
Данас користим микроталасну јер не могу на сцену
да изнесем велику индукциону машину.
Микроталасна ради по сличном принципу.
Дакле, стављам узорак, који ћу сада да изнесем
да видим шта се десило.
Потребне су ми рукавице опет.
Износим узорак.
Рекао сам да у лабораторији имамо такву индустријску машину
за загревање узорака.
Тамо смо тестирали много узорака,
а онда је влада заправо видела наше резултате
и помислила: "Ово је врло интересантно. Морамо то да испробамо."
Тако су нам донирали део аутопута,
400 метара аутопута А58 где је требало да направимо
пробну траку како бисмо тестирали овај материјал.
То смо и урадили. Видите нас где правимо овај пробни пут,
а затим ће, наравно, овај пут да траје неколико година
без икаквих оштећења.
То је оно што знамо из искуства.
Узели смо много узорака из овог аутопута
и тестирали смо их у лабораторији.
Узорке смо подвргли старењу,
ставили оптерећење, обновили нашом индукционом машином,
опет их обновили и поново тестирали.
То можемо да поновимо неколико пута.
Заправо, закључак овог истраживања је да,
ако са нашом машином обновимо пут
сваке четири године - ово је велика верзија
коју смо направили за стварни пут -
обновимо пут сваке четири године,
можемо да удвостручимо животни век површине овог пута,
што наравно штеди много новца.
Па, за крај, могу да кажем
да смо направили материјал
користећи челична влакна, додатак у виду челичних влакана,
користећи индукциону енергију да заиста
продужимо живот површине пута,
удвостручимо живот површине пута
што ће заиста да сачува много новца уз помоћ врло једноставних трикова.
А сада се сигурно питате да ли ово функционише.
Овде још увек имамо узорак. Прилично је топао.
Заправо, прво би требало да се охлади
пре него што вам покажем да обнављање ради.
Ипак ћу да покушам.
Да видимо. Да, ради.
Хвала вам.
(Аплауз)